Mindu nħatar, jiġifieri fid-29 ta' April, 1962, sal-lum, il-Kunsill iltaqa' Ll-il darba u sejjaħ flimkien il-Membri Akkademiċi kollha 5 darbiet oħra, jiġifieri saret laqgħa kull xi 7 ġimgħat; ma' dawn għandna nżidu dawk il-laqgħat li għamlu l-kummissjonijiet differenti mwaqqfa mill-Kunsill biex l-ewwel jistħarrġu xi xewqa tal-Kunsill jew tal-Laqgħa Ġenerali, u mbagħad jieħdu l-passi biex il-ħsieb isir fatt. Nistgħu ngħidu, għalhekk, b'wiċċna bil-quddiem li ma' tul dan iż-żmien il-ħajja tax-xirka tagħna kienet attiva, minkejja t-tfixkil li kemm-il darba ltqajna miegħu. Kif ġa kulħadd jaf (imma f'rapport bħal dan ċerti affarijiet ma jistgħux ma jissemmewx) ix-xirka tagħna ħadet isem ġdid — kif kien jixirqilha, u kif titlob il-milja taż-żmien — imma baqgħet ukoll iż- żomm l-isem li bih kienet u għadha magħrufa mill-kotra tal-Maltin, Fil-għażla ta' l-isem il-ġdid kienet imweġġha t-tradizzjoni, u għalhekk din ix-xirka hi issa mżejna bl-isem sabiħ ta' AKKADEMJA TAL- MALTI (Għaqda tal-Kittieba tal-Malti) u għandha wkoll Emblema b'motto bil-Latin li juru u jfissru x'inhu l-iskop tagħna. La semmejt l-Emblema u l-Motto jixraq ukoll li hawn ngħid erba' kelmiet fuq id-Diploma, għax dawn donnhom kienu jinsabu marbuta flimkien. Kienet ilha x-xewqa tal-Membri li jkollna dawn it-tliet ħwejjeġ u issa din ix-xewqa ntemmet. Il-kummissjoni mwaqqfa għal dan l-iskop stħarrġet u fliet. bir-reqqa s-suġġerimenti li saru, ukoll minn Membri mhux tal-Kunsill, u fl-aħħar ħadet il-passi meħtieġa biex il-ħsieb ma jibqax ħaġa fl-ajru; nittama li r-riżultat finali ngħo- ġob. Ma nistax nagħlaq fuq dan is-suġġett bla ma ngħid kelma ta' ħajr lill-meqjum Prof. Patri Prov. Serafin Zarb, li tiegħu kien il-motto magħżul biex ikun inkorporat fl-emblema, u li tħabat ħafna biex id- diplomi jkunu opra tassew artistika, u lill-Kav. Emvin Cremona, pittur u artist magħruf li fehem il-ħsieb tagħna, studja s-suġġerimenti li kienu saru mis-Sur Zammit Cordina u s-Sur Mallia Zarb u tana emblema xierqa u kif titlob l-arti, Saret biċċa xogħol oħra li l-ħtieġa tagħha kienet ilha tinħass: din hi r-reviżjoni ta' l-Istatut, li issa jiġbor fih l-emendi u ż-żidiet li saru maż-żmien mindu kien stampat dak tal-1942, b'xi oħrajn magħ- hom li l-ħtiġiet tal-lum jitolbu. Nittamaw li l-Kunsill il-ġdid jistampa l-Istatut bla telf ta' żmien u jqassmu lill-Membri. Fost ħwejjeġ oħra ta' importanza akbar jew iżgħar li nsibu f'dan l-Istatut hemm tnejn li jisbqu lill-oħrajn: waħda ġà semmejtha — l-isem il-ġdid u l-em- blema; l-oħra — min huma l-Membri tal-Akkademja, kif jitqassmu f'Akkademiċi, Onorarji u Korrispondenti, u kif jinħatru. Ma' tul il-ħajja ta' dan il-Kunsill fi Gżiritna kien hemm ġrajjiet li taw prova tanġibli tas-siwi tal-Akkademja tagħna u wrew kemm hu bnin il-frott tal-ħidma tagħna ma' tul is-snin. Fil-21 ta' Settembru, 1964, Malta saret nazzjon indipendenti; dan il-fatt ġieb miegħu rebħa kbira għalina, rebħa għal dawk sħabna qalbenin mejta jew li għadhom fost il-ħajjin, H waqqfu din l-Akkademja għaliex il-ħidma tagħna minkejja, forsi, ir-rieda kuntrarja ta' xi wħud, ġiet magħrufa u mbierka meta fil-Karta Kostituzzjonali ta' Malta Indipendenti tniżżel li l-Malti hu l-Ilsien Nazzjonali tagħna — kif jixhed il-bronż tal- irħama Kommemorativa mqiegħda mal-faċċata tal-Palazz. Tista' qalbna ma tfurx bil-ferħ meta nisimgħu lil niesna jitolbu fuqhom il- barka tal-Mulej bi kliem Dun Karm tagħnaf Nistgħu ma nitkabbrux meta niftakru li l-Innu Malti, miktub f'ilsien artna hu issa l-Innu Nazzjonali ta' Malta Indipendenti ' Il-Malti hu wieħed miż-żewġ ilsna uffiċjali tal-amministrazzjoni governat'va; u f'dawn il-ftit xbur 'i għaddew minn dik il-ġrajja storika tal-21 ta' Settembru, 1964, il- qagħda ta' lsienna kienet imwettqa meta nqata' li l-Ilsien tal-Qrati tagħna mhux biss ser jibqa' jkun il-Malti, iżda li meta l-versjoni tal- liġi bl-Ingliż ma taqbelx ma' dik bil-Malti, tkun definitiva dik bil- Malti u fuqha jimxu u jaqtgħu s-sentenzi l-Imħallfin u l-Maġistrati. Nistgħu ma nifirħux b'rebħ bħal dan' Minkejja li l-isem tal-Membri tal-Akkademja baqa' qatt ma deher — kif soltu dejjem sar, barra darb'oħra biss — fil-Gazzetta tal-Gvern, u allavolja kien hemm min saħansitra semma dan in-nuqqas fil-Parlament, aħna dehrilna li għandna nifirħu lill-Prim Ministru għall-pass li kien ħa dwar l-Ilsien Malti; hekk għamilt bħala Segretarju, imma t-tweġiba ta' ringraz- zjament li wasletli kienet fuq ismi biss — irrid ngħid li dak kien żball ta' xi skrivan l Irrid ngħid ukoll li r-rieda. tal-Gvern hi tajba għaliex xi rqaqat li kien hemm nieqsa fil-kitba fuq l-irhama kommemorativa li ġà semmejt imtlew bil-kwiet kollu. Dik kienet prova oħra li l-Gvern laqa' u għamel tiegħu l-ortografija tagħna. Ġrajja oħra li tferraħna u tqawwilna qalbna hi li l-Malti daħal u ser jidħol aktar, fl-għoti tas-Sagramenti u b'mod speċjali fil-Litur- ġija tal-Quddiesa; dan il-pass kien milqugħ tajjeb mill-Knisja Maltija, għax hi għarfet kemm ġid spiritwali qed jinkiseb aktar; il-poplu wkoll laqgħu bil-ferħ għax issa jista' jifhem sewwa x'qed isir fuq l-artal, jista' jieħu sehem akbar fis-Sagrifiċċju tal-Quddiesa u b'hekk iħoss ruħu aktar ħaġa waħda ma' Kristu l-Feddej. F'dan it-talb bil- Malti l-Knisja qed' tinqeda bix-xogħol tal-Membri tagħna — ewlerin fosthom, Mons. Prof. P.P. Savdon, President Onorarju tagħna — 18 IL-MALTI j'alla ma jgħaddix żmien aktar qabel dak il-kapulavur, it-traduzzjoni bil-Malti tal-Bibbja, ikun apprezzat kif jixraqlu — il-mejjet, imma qatt minsi, Kav. Ġużċż Muscat Azzopardi, l-ewwel President tagħna li snin ilu kien ta l-Messal f'idejn il-poplu, u Dun Frans Camilleri li tiegħu huma l-Innijiet u s-Sekwenzi tal-quddiesa bir-rit il-ġdid. Fil- Kummissjoni Liturġika, li f'idejha l-Eċċ. Tiegħu Mons. Gonzi, l-Ar- ċisqof tagħna ħalla dan ix-xogħol, hemm tliet lajċi, fosthom il- President u s-Segretarju tal-Akkademja tagħna; inżid ingħid li fost il-Membri tal-Kleru hemm ukoll Membri oħra Akkademiċi bħalma huma il-Professur Dun Karm Sant, li bħalma jaf kulħadd għandu sehem kbir fix-xogħol ta' din il-Kummissjoni u l-Kapp. Dun Karm Farrugia u l-Patri Prov. Zarb, O.P. Dawn iż-żewġ qassisin flimkien mar-rappreżentanti uffiċjali tal-Akkademja tagħna qegħdin jerfgħu fuq spallejhom piż tqil ġmielu, Dawn huma ġrajjiet li jferrħuna, iżda nafu tajjeb li għad hemm xi jsir biex il-Malti jieħu l-post li tassew ħaqqu; għalhekk ingħaqadna ma' xirkiet oħra tal-Malti — l-Għaqda tal-Malti (Università); l-Għaqda Letterarja Maltija, Il-Moviment Malti, u l-Għaqda Kittieba Żgħażagħ — biex ilkoll flimkien nitolbu li l-Malti jsir, flimkien ma' l-Ingliż, ilsien uffiċjali tal-Università Rjali ta' Malta. Dan għamilnieh, iżda għad ma għarrfuniex x'passi beħsiebu jieħu l-Kunsill tal-imsem- mija Università. Nixtiequ wkoll li l-Kurja tagħmel l-istess ħaġa, imma għadna ma għamilna xejn dwar hekk, għalissa. Kif ġà tarraft, l-Eċċ. Tiegħu Mons. Arċisqof qed jinqeda bina — u bi pjaċir kbir tagħna — fix-xogħol tal-Liturġija; hekk ukoll qed jagħmel il-Gvern f'dak li għandu x'jaqsam mas-sussidju mogħti lil xi pubb'ikazzjonijiet bil-Malti li jkollhom xi valur letterarju; il-Membri li jirrappreżentaw lill-Akkademja — meta nqalgħet daqsxejn ta' kwistjoni — baqgħu jgawdu l-fiduċja tal-Kunsill, u l-Gvern baqa' jinqeda bis-servizzi tagħhom. . Iżda mbagħad it-talbiet l-oħra li ressaqna quddiem il-Gvern kienu għalxejn, għallinqas s'issa. Tlabna li nkunu rappreżentati fuq il-Ku- mitat tat-Teatru Nazzjonali; tkellimna wkoll fuq il-kwsitjoni taċ- ċensura tal-palk u tal-kotba, u xtaqna wkoll li jkollna rappreżentant fil-Bord tal-Awtorità tax-Xandir. Aħna xtaqna u tlabna, imma l-gaz- zetti ftit li xejn għinuna; x'aktarx li hi meħtieġa kampanja aktar akkanita u forsi b'mezzi aktar effikaċi sabiex is-siwi tal-ħidmiet tagħna jkun aktar magħruf u apprezzat. Konna bżajna li kien hemm xi ħsieb ta' ndħil żejjed min-naħa tal- Gvern f'dak li għandu x'jaqsam mal-kliem u frażijiet bil-Malti li jintużaw f'pubblikazzjonijiet uffiċjali. Twaqqfet Kummissjoni u mill- aħjar li stajna studjajna l-kwistjoni; rajna li kienet qed issir daqsxejn ta' taħwida u għalhekk inkiteb editorjal għaqli fi IL-Manri fuq il- kwistjoni biex niġbdu l-attenzjoni tal-Gvern u niftħulu għajnejh. iL-MALTI ntbagħat lill-Gvern u milli jidher, il-qagħda għaddiet xi ftit għall-aħjar, B'danakollu, donnu l-Gvern, sa fejn jista' jipprova jinjora l-esis- tenza tagħna għaliex ma nirċievu ebda stedina uffiċjali; ma jimpurtax l Oħrajn jafu bina u jilqgħuna. Issa jmiss li nsemmi ħaġa li lil, bħala Segretarju, tassew għafsitli qalbi u nikktitni: jisgħob bija ngħid li fittixt fuq li fittixt, qallibt fuq li qallibt u saqsejt u erġajt saqsejt, imma ma nistax insib ir-reġistru ta' l-ewwel minuti ta' l-Akkademja. Malli ndunajt b'dan in-nuqqas — u ndunajt b'kumbniazzjoni, għaliex wieħed Membru talabni xi tagħ- rif li seta' jinkiseb bir-reqqa minn dak ir-reġistru biss, u meta fittixtu ma sibtux — jien għarraft minnufih il-President u wara lill-Kunsill. Jien fittixt dak il-ktieb fuq. li fittixtu, imma kien kollox għalxejn. Ma nistax ma nagħmilx sejħa lil kull wieħed minna u nitolbu l-għaj- nuna tiegħu ħalli dak. il-ktieb jerġa' jiġi f'idejna. Kif intilef ebda Membru tal-Kunsill ma jaf… . . forsi fil-ġarr, forsi xi ħadd issellfu 1 nesa jibagħtu lura… . J'Alla jinsabl Il-Kunsill għandu għal qalbu l-interessi tal-Awturi, anki dawk finanzjarji; għalhekk ħa passi mar-Rediffusion biex it-tariffi tal-ħlas lill-awturi li kienu mhedda, għaliex qalu li riedu jagħmlu ekonomija — jibqgħu bla mittiefsa — u ntlaħaq kompromess li bih ħadd ma nqaras. Kien hemm min ġietu l-idea li nitolbu għajnuna finanzjarja lill- U.N.E.S.C.O. — aħna stħarriġna x'seta' jsir, iżda sibna li l-għajnuna tingħata lill-gvernijiet jew għat-talba tagħhom. Għalhekk tlabna lill- Gvern iżidilna s-sussidju ta' £80 fis-sena u wrejnieh li t-£80 li jagħtuna kull sena ma għadhomx jiswew fil-fatt daqs kemm kienu jiswew meta l-Gvern, fl-imgħoddi, kien qata' li jagħtina dik is-somma. Għadna nittamaw. Ma għandix għalfejn ngħidilkom Ji l-Akkademja mhix sinjura — ħadd s'issa ma għadu ħallielha xi legat biex tkun tista' tilqa' l-ispejjeż — filwaqt li min-naħa l-oħra n-nefqa ta' kull sena qiegħda tikber. B'danakollu, mill-faqar tagħna għamilna tliet donazzjonijiet: tajna £2 għall-monument tal-Kan. Agius de Soldanis: f'Għawdex; £5 għaċ-ċelebrazzjoni tal-Indipendenza ta' Malta; u £5 lill-Għaqda Letterarja Maltija biex tagħtihom premjijiet fil-kompetizzjoni ta' novelli li nidiet. Qegħidna żewġ kuruni quddiem il-bust ta' Dun Karm fil-Biblijoteka Rjali: waħda dak in-nhar li nkixef il-bust, meta saret ċerimonja ħelwa li għaliha konna mistiedna u morna bil-qalb; dak in-nhar mhux biss ħassejna li kellna niżżuħajr lil ''Christus Rex' 20 IL-MALTI għall-ħsieb sabiħ li tagħmel dak il-bust artistiku — xogħol ta' l-iskul- tur Ġorġ Borg — u tqiegħdu fejn Dun Karm ħadem għal ma' tul bosta snin; iżda ammirajna wkoll il-Ministru ta' l-Edukazzjoni, l-Onor. Dr. Antonio Paris, u nġbidna lejh, meta fid-diskors tiegħu stqarr li kien għaraf il-ġmiel u l-kobor tal-poeżija ta' Dun Karm — ta' dak is-Saċerdot ta' Kristu li għax ħabb ilsien artu kien imżeblaħ, imma li fl-aħħarnett ittrijonfa fuq l-għajjura, fuq il-beżżiegħa, fuq in-nies b'żewġt uċuh, għax b'qalbu f'idejh żamm mas-Sewwa u s-Sewwa ħareġ rebbieħ; qegħidna l-kuruna l-oħra, biex ngħid hekk, f'riġlejn Dun Karm, f'jum l-anniversarju ta' mewtu. Dun Karm ma għadux magħna, iżda bħal ma għanna hu, il-wirt li ħallielna għadna ngawduh u ngħożżuh; u aħna nuru l-għożża tagħ- na, u magħna Malta kollha, kull meta, b'qalbna merfugħa lejn il- Mulej, aħna nkantaw l-Innu Nazzjonali u nitolbu l-barka tas-Sema fuqna u fuq Artna. Ma' tul dawn il-ftit xhur li tagħhom jien qed nagħti rendikont, ix-xirka tagħna tilfet plieri oħra — nies li kienu minn ta' quddiem nett f'dan il-moviment patrijottiku, letterarju u xjentifiku. Il-minġel kiefer tal-mewt ħasad il-ħajja tal-Professur Patri Atanasju Cuschieri, Karmelitan, filosfu għaref u meqjum, u li kien qala', bil-ħaqq kollu l-isem ta' ''il-poeta tal-Madonna'' u l-ieħor ta' il-poeta ta' l-Ilsien Malti, għax kif għanniehom hu ma għanniehom ħadd fostna l-Maltin, Għab minn fostna, mibki minn kull min kien jafu, it-Tabib Rużar Briffa, wieħed mill-akbar poeti liriċi li sebbħu l-Musa Maltija u li kif xieraq kien magħruf bħala ''il-poeta tal-ġmieb'; miet ukoll f'pajjiżu, l-Ingilterra, Father Edmund Sutcliffe, Ġiżwita, l-awtur ta' gramma- tika Maltija mibnija fuq sisien xjentifiċi u li tħaddan l-ortografija tagħna; ħallewna wkoll, Rogantin Cachia, Ġużċ Porsella Flores u Ġużċ Micallef li kienu minn ta' l-ewwel li ħabbew l-'GĦAQDA' U ssieltu għaliha. Lil dawn sħabna fl-ideal aħna ikkommerajniehom, bid-dmugħ f'għajnejna, fil-quddiesa li l-Professur Patri Serafin Zarb qaddes fl-Oratorju tas-Sagrament fil-Kon-Katidral ta' San Ġwann fil-81 ta' Marzu, 1968, u li għaliha stedinna, u ġew, il-membri tal-familja tagħ- hom; ikkommemorajniehom f'diskors li sar mill-President, kif ukoll f'kitba dwarhom fl-organu tagħna, IL-MALTI, Il-Kunsill xtaq, u din ix-xewqa laqgħetha wkoll il-Laqgħa Ġenerali li 'ta' kull sena ssir quddiesa fix-xahar ta' Novembru għal ruħ il- Membri tagħna li jkunu mietu'; il-ħsieb hu li għal din il-quddiesa jassistu mhux biss il-Membri tal-Akkademja iżda wkoll in-nies tal- familji milquta bit-telfa tal-maħbubin tagħhom. Hemm ħwejjeġ oħra, li ġa ttieħdu passi dwarhom, iżda li għad- hom ma seħħux; dawn huma: l-irħama kommemorativa li għandha titqiegħed fl-Università Rjali ta' Malta biex tfakkar lit-Tabib Rużar Briffa u iit-Tabib Ġużċ Bonnici — għal din l-irħama rċevejna kontri- buzzjoni ta' £10 minn għand is-Sinjorina Karmen Mikallef Buħaġar, Membru Korrispondent tagħna, u mara li tħobb ħafna lil Malta, kull ħaġa Maltija, imma b'mod speċjali l-Ilsien Malti. Kellhom ukoll isiru xi laqgħat letterarji u kommemorativi, kif ukoll xi laqgħat soċjali, iżda mħabba t-tfixkil li nqala', minn dan kollu baqa' ma sar xejn. Nittamaw li fli ġej jinstabu mezzi biex dawn ix-xewqat iseħħu. Hemm ħsieb ukoll li titqiegħed irħama oħra f'San Pawl il-Baħar mal-faċċata tad-dar fejn Dun Karm kien kiteb l-€Otia Aestiva''; l-istess bħalma għall-irħama l-oħra li għadni kemm semmejt, nittamaw li ma jgħaddix żmien twil qabel ma dawn ix-xewqat isiru fatti. Għandi pjaċir inħabbar li l-għadd tal-Membri Akkademiċi żdied bi tnejn: is-Sur' Charles Coleiro u s-Sur Ġorġ Stevens, li aħna nilqgħu fi ħdan l-Akkademja, nagħtuhom il-merħba u nawgurawlhom ħidma wtieqa fil-qasam letterarju Malti. Hemm ukoll min jixtieq jaffilja magħna. Biex ikun jista' jsir dan, kif ukoll biex aħna nkunu nistgħu naffiljaw ma' ħaddieħor kien meħ- tieġ li jkun hemm provvediment fl-Istatut; dan issa saru l-Kunsill il-ġdid jista' jieħu l-passi meħtieġa. Kien hemm min xtaq li naffiljaw mal-C€.O0.M.E.S. u mal-International P.E.N.; sibna li l-CO.M.E.S. tilqa' biss individwi li x'akta;. .kunu nies ta' fama internazzjonali, bħalma ngħidu aħna min jirbaħ il-premju Nobel għal-letteratura; dwar il-P.E.N. irid isir f'elub'' lokali li tiegħu l-Membri Akkademiċi tagħna jistgħu wkoll ikunu membri. Dħalna f'korrispondenza ma' wieħed mid-Diretturi tal-Librarv of Congress ta' Washington u filwaqt li nibagħtulu IL-MaAnri hu jibagħtilna kotba u pubblikazzjonijiet oħra li għandhom x'jaqsmu ma' l-ilsna semin, bħalma huma l-Għarbi, il- Persjan, u l-Ebrajk. Nibagħtu IL-Manri wkoll, fost l-oħrajn, lill-Bib- jioteca Ambrosiana ta' Milan, l-Italja, lid-Direttur ta' l-Istudji Semitiċi ta' l-Università ta' Melbourne, l-Awstralja, lid-Direttur tal-British Museum ta' Londra, lis-Sociedade de Studios ta' Mozambique, u dan l-aħħar lill-Universided de la Pampa ta' l-Arġentina; dawn ilkoll dan l-aħħar bagħtu jirringrazzjawna, Jew għax l-għadd' tal-ħbieb qed joktor, jonkella mħabba ċirkos- tanzi li qed jimponu ruħhom, l-Ilsien Malti u l-Letteratura tiegħu qegħdin jieħdu l-post li ħaqqhom fil-ħajja tagħna bħala nazzjon; b'danakollu ma nistgħux nagħalqu għajnejna għall-fatt li għad hawn min il-Malti jobogħdu, min ma jagħrafx is-siwi tiegħu, jew min ma jridx jaf bih għax miġnun wara l-ġmiel ta' ilsna oħra. Dawn ilkoll, IL-MALTI min wisq, min ftit, huma għedewwa tal-ideal tagħna u jeħteġilna b'mod jew b'ieħor, nikkumbattuhom — l-aħjar, forsi, billi b'mod positiv nuru x'inhu l-Malti u x'jiswa għalina. B'dan il-ħsieb ingħa- qadna ma' xirkiet oħra li jħossu bħalna biex flimkien norganizzaw ĠIMGĦA TAL-MALTI li ma' tulha jsiru xandiriet u taħditiet, laqgħat akkademiċi, xi ħaġa fuq il-palk u affarijiet oħra bħal dawn biex dej- jem aktar inħeġġu n-nies għall-Malti, nuruhom is-siwi tiegħu u nħaj- ruhom iħobbuh dejjem aktar. Kif qed taraw dan il-Kunsill beda u temm ħafna affarijiet, beda oħrajn u għadu ma temmhomx, u hemm ħwejjeġ oħra li xtaq jagħ- mel imma li għal xi raġuni jew oħra ma setax. Dan ifisser li l-Kunsill il-ġdid ser ikollu ħafna xogħol ieħor x'jieħu ħsieb; nixtiqulu suċċess; u jien, b'mod partikolari nawgura suċċess lil min, warajja jinħatar u jidħol għall-kariga ta' Segretarju. - Fl-aħħarnett irrid nirringrazzja lil sħabi kollha tal-Kunsill għall- għajnuna li dejjem tawni, imma b'mod speċjali nirringrazzja lill- President, li mhux biss għinni, imma dejjem tani pariri tajba u gaw- wieli qalbi billi qatt ma naqas li jaqsam miegħi bla tgemgim u bil-ferħ il-pis li kelli fuq spallejja. Il-Prijurat tal-Lingwa Maltija ta' l-Ordni Sovran ta' San Ġwann ta' Ġerusalemm għall-okkażjoni tar-Raba' ċĊentenarju ta' l-Assedju l-Kbir għandu l-pjaċir li jniedi Konkors Nazzjonali ta' Novelli bil-Malti bi premjijiet ta' flus u ta' Diplomi Kommemorativi,. L-Ewwel Premju: £8, ġentilment offrut mis-St. George's Flour Milis f'isem l-Għalf Bilanċjat ''Sustanza'';., It-Tielet Premju: £4, ġentilment offrut minn Scicluna's Bank. Il-kundizzjonijiet ta' dan il-Konkors jistgħu jittieħdu minn għand il-Komm. Kelinu Vella Haber, O.$.J., Prijur ta' Malta, 66, Triq Stuart, Gżira,